Zemunski kej

**Zemunski kej** (zvanični naziv: **Kej oslobođenja**) je naselje i šetalište u Beogradu, koje se nalazi na teritoriji opštine Zemun.

## Lokacija
Zemunski kej se nalazi na desnoj obali Dunava. Šetalište koje nosi zvanični naziv „Kej Oslobođenja“ počinje ispod brda i naselja Gardoš i doseže do opštine Novi Beograd. Na istoku se graniči sa naseljima Donji Grad i Retenzija, dok se na jugu graniči sa Ušćem i Novim Beogradom.

## Karakteristike
U najvećem delu, šetalište se proteže paralelno sa ulicom „Kej Oslobođenja“. U blizini početka keja nalazi se jedna od većih autobuskih okretnica gradskog i prigradskog prevoza. Staza se nastavlja oko Ušća i čini jednu kontinuiranu pešačku zonu ka Starom Sajmištu i Savskom Nasipu, duž leve obale Save. Visoki obalski nasip napravljen je 1967. godine, tako da je Dunav izuzetno retko plavio kej (najkritičnije je bilo 1981. i 2006. godine). U septembru 2007. urađena je značajna rekonstrukcija keja sa još većim izdizanjem nasipa, proširivanjem pešačke zone i konstruisanjem još jedne na drugom nivou, završetkom radova na biciklističkoj stazi itd. Tokom 2010. godine započeto je još jedno uređenje keja, koje bi trebalo da bude završeno tokom 2012. godine i u okviru kojeg će biti uspostavljen pristan za velike rečne kruzere, pešačka i biciklistička staza biće preuređene, biće napravljene terase-vidikovci itd.

Zemunski kej je glavno područje za brojne plovne objekte. Takođe, kako obala, a samim tim i šetalište, prate liniju obližnjeg Velikog ratnog ostrva, tu je početak pontonskog mosta koji periodično povezuje ostrvo i plažu Lido sa kopnom i koji se na tom mestu postavlja svakog leta.

Zemunski kej je mesna zajednica u opštini zemun sa populacijom od samo 3.649 stanovnika, prema popisu iz 2002. godine. To je zato što većinu površine u kraju sačinjavaju pešačke staze i zelene površine koje služe za rekreaciju, uključujući i veliki sezonski luna park. Jedan od najvećih hotela u Beogradu, Hotel Jugoslavija, nalazi se u blizini, ali je zatvoren nakon NATO bombardovanja 1999. godine, kada je bio strahovito oštećen. Delimično je otvoren 2007. godine kao najveći kazino u Beogradu. Obala ispred hotela je lokacija mnogih restorana, klubova i splavova i takođe ključna tačka noćnog života u Zemunu.

## Galerija

Datoteka:Lučka kapetanija.JPG|Lučka kapetanija na Zemunskom keju
Datoteka:Spomenik Dimitriju Davidovicu (1).jpg|Spomenik D.Davidoviću na Zemunskom keju
Datoteka:Zemunska regata (4).JPG|Zemunska regata snimljena sa keja
Datoteka:Земунски кеј2.JPG|Zemunski kej
Datoteka:Kej oslobođenja (1).JPG|Zemunski kej-jesenji izgled
Datoteka:Kej oslobođenja (3).JPG|Zemunski kej - novi deo keja
Datoteka:Kej oslobođenja (5).JPG|Zemunski kej pogled na ulicu
Datoteka:Kej oslobođenja (6).JPG|Jesen na zemunskom keju
Datoteka:Kej oslobođenja (8).JPG|Zemunski kej - pogled iz čamca
Datoteka:Kej oslobođenja (11).JPG|Zemunski kej - raj za ptice
Datoteka:Kej oslobođenja (13).JPG|Zemunski kej - još malo šetnje
Datoteka:Kej oslobođenja (14).JPG|Zemunski kej - soliteri


## Povezano
* Zemun
* Spisak ulica Zemuna
* Spisak spomenika kulture u Beogradu
* Donji Grad (Zemun)
* Gardoš
* Nikolajevska crkva u Zemunu

## Reference

## Literatura
# Dimitrije M. Knežev, Beograd naše mladosti: 1918-1941, "Filip Višnjić", Beograd,2001. god.,
# Muzej grada Beograda, Godišnjak grada Beograda, Tom 28, Muzej grada Beograda, Beograd,1981. god.,
# Dominique Auzias,Jean-Paul, Belgrade 2012, Petit Futé, 2012.,

## Vanjske veze

* Plan Grada-Donji Grad Zemun
* Fotografije keja
* Kafane Zemuna
* Novi Zemunski kej
* Sajt Opštine Zemun
* Završni radovi na keju
* Mali raj na Zemunskom keju
* Zemunski Kej
* Zemunski Kej